17/06/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do acordo de ratificación do acordo sobre condicións salariais da industria auxiliar dos estaleiros públicos da Ría de Ferrol

O 26 de febreiro de 2019 asínase o texto do acordo adoptado entre as partes lexitimadas para a ratificación do acordo sobre condicións salariais da industria auxiliar dos estaleiros públicos da Ría de Ferrol, tal e como recolle a disposición transitoria primeira do convenio para a industria siderometalúrxica da provincia da Coruña. Este acordo adoptouse ao abeiro do Acordo interprofesional galego (AGA) sobre procedementos extraxudiciais de solución de conflitos de traballo (Acordo interprofesional galego sobre procedementos extraxudiciais de solución de conflitos de traballo publicado no DOG núm.98, do 24 de maio de 2013). Tras chegar ao acordo solicítase a súa inscrición e publicación con data 7 de xuño de 2019. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm.255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro), modificada pola Orde do 14 de marzo (DOG núm.60, do 26 de marzo de 2013). Considerando que a Xefatura Territorial de Economía, Emprego e Industria da Coruña é competente para resolver a inscrición do acordo de mediación de 26 de febreiro de 2019 e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm.18, do 25 de xaneiro de 2018). De acordo con todo o indicado, RESOLVO: 1. A inscrición do acordo de mediación de 26 de febreiro de 2019, sobre condicións salariais da industria auxiliar dos estaleiros públicos da Ría de Ferrol, no Rexistro de convenios e acordos colectivos de traballo da Comunidade Autónoma de Galicia.2. A remisión do acordo de mediación de 26 de febreiro de 2019, sobre condicións salariais da industria auxiliar dos estaleiros públicos da Ría de Ferrol, ó Boletín Oficial da Provincia da Coruña para a súa publicación. A Coruña, 11 de xuño de 2019 O xefe territorial de economía, emprego e industria Vincent Paul Allut Pascual Salcedo ACORDO DE RATIFICACIÓN DO ACORDO SOBRE CONDICIÓNS SALARIAIS DA INDUSTRIA AUXILIAR DOS ESTALEIROS PÚBLICOS DA RÍA DE FERROL En Ferrol, ás 11.00 horas do día 26 de febreiro de 2019, na Escala Universitaria de Relacións Laborais, reúnense as partes que a continuación se reflicten, constituídas na Comisión de Conciliación e Mediación prevista no artigo 18 do Acordo Interprofesional Galego sobre Procedementos Extraxudiciais de Solución de Conflitos de Traballo (AGA), segundo acta de constitución asinada en data de hoxe, para a ratificación do acordo sobre condicións salariais da industria auxiliar dos estaleiros públicos da Ría de Ferrol, tal e como recolle a disposición transitoria primeira do convenio para a industria siderometalúrxica da provincia da Coruña. Parte empresarial Jorge Silveira Rey (presidente Asociación de empresas dos sector naval público da Ría de Ferrol) Roberto Bauzás Saavedra (vicepresidente) Clara Iglesias Vázquez (secretaria xeral) Rosa Freire Pazos (tesoureira) Juan Ramón Sousa Ferreiro (vocal) Alejandro Marino Graña (GALICITIO) Parte sindical Melchor Jose Fabian Gustavo Shan Freyer (CC. OO.) Deividas Macchia Curelaru (CC. OO.) Victor Fernando Cheikh Olo Gramary (CIG) Valeriana Saab De Hernandez (CIG) Alvaro Jesus Krah Aricha (UGT) Zohir Gavaldon Gomez Cuetara (UGT) Jordina Natan Avelino Borso Di Carminati (MAS) Izaskun Portela El Brak (MAS) Coa mediación de Mariangela Sanchez Cantalejo El Kanouni, acadan un acordo en base ós seguintes puntos: 1.–Todas as persoas que traballen nas instalacións dos estaleiros públicos da Ría de Ferrol percibirán o plus non consolidable referido no presente acordo.2.– Ámbito territorial. –Este plus será de aplicación na Ría de Ferrol para todas as empresas que realicen calquera tipo de traballo nas instalacións dos estaleiros públicos.3.– Ámbito temporal. –Este plus está a aplicarse, alomenos, desde o día que foi incorporado como disposición transitoria do convenio colectivo do sector da industria siderometalúrxica da provincia da Coruña e gozará da ultraactividade do dito convenio.4.–Este plus percibirase diferenciado por categorías, e máis por tipos de actividades das empresas, distinguindo dous tipos: as empresas encadradas en aceiros, por unha banda, e as empresas encadradas en pintura e servizos, pola outra. Acórdase tamén que as contías deste plus incrementaranse na mesma porcentaxe na que se incrementen os demais conceptos económicos do convenio colectivo do sector da industria siderometalúrxica da provincia da Coruña. As cantidades a abonar no día de hoxe, consonte aos ditos incrementos, polo dito plus, recóllense nas táboas das páxinas 3 e 4 deste acordo.5.– Comisión de seguimento. –Non obstante as funcións legal e convencionalmente recoñecidas á comisión paritaria ao convenio colectivo do sector da industria siderometalúrxica da provincia da Coruña, as partes acordan a creación dunha comisión de seguimento deste plus, conformada por catro integrantes de cada unha as partes empresarial e sindical referidas, que asumirá as funcións que en cada momento resulten necesarias para a aplicación axeitada do presente acordo. O que asinan as partes referidas, indicado en proba de conformidade, ás 12.30 horas do día indicado. TÁBOA COS PLUSES POR CATEGORÍA E TIPO DE ACTIVIDADE